GEL พุ่งกระฉูด 15% รับผลงานครึ่งปีแรกฟื้นตัวแรง-ลุ้นปี 65 เทิร์นอะราวด์
GEL พุ่งกระฉูด 15% โดย ณ เวลา 10.52 น. อยู่ที่ระดับ 0.39 บาท บวก 0.05 บาท รับผลงานครึ่งปีแรกฟื้นตัวแรง-ลุ้นปี 65 เทิร์นอะราวด์ หลังตุน Backlog แน่นกว่า 2.9 พันลบ.
GEL พุ่งกระฉูด 15% โดย ณ เวลา 10.52 น. อยู่ที่ระดับ 0.39 บาท บวก 0.05 บาท รับผลงานครึ่งปีแรกฟื้นตัวแรง-ลุ้นปี 65 เทิร์นอะราวด์ หลังตุน Backlog แน่นกว่า 2.9 พันลบ.
19 ส.ค. 2564

ผู้สื่อข่าวรายงานว่า วันนี้(19ส.ค.) ราคาหุ้นบริษัท เจนเนอรัล เอนจิเนียริ่ง จำกัด (มหาชน) หรือ GEL ณ เวลา 10.52 น. อยู่ที่ระดับ 0.39 บาท บวก 0.05 บาท หรือ 14.71%  ด้วยมูลค่าซื้อขาย 21.96 ล้านบาท

ด้านนายธิติพงศ์ ตั้งพูนผลวิวัฒน์ ประธานเจ้าหน้าที่บริหาร GEL) เปิดเผยว่า ภาพรวมการดำเนินธุรกิจในช่วงครึ่งปีหลัง บริษัทยังคงได้รับผลกระทบจากการระบาดของโควิด-19 จากมาตรการกึ่งล็อกดาวน์ของภาครัฐที่มีคำสั่งให้หยุดการก่อสร้างที่ส่งผลกระทบต่อการดำเนินงาน
อย่างไรก็ตาม คาดการณ์ว่าน่าจะกลับมาฟื้นตัวดีขึ้นในช่วงไตรมาส 4/64 เนื่องจากปริมาณงานในมือรอรับรู้รายได้ (Backlog) อยู่แล้ว กว่า 2,900 ล้านบาท โดยจะทยอยรับรู้รายได้ถึงปี 2565 ทำให้มั่นใจว่าการดำเนินธุรกิจของบริษัทในปีหน้าจะสามารถฟื้นเทิร์นอะราวด์ได้อย่างชัดเจน โดยเฉพาะเมื่อสถานการณ์ภาพรวมเศรษฐกิจของประเทศไทยกลับเข้าสู่ภาวะปกติ จะทำให้ในส่วนของโครงการภาครัฐและเอกชนกลับมาขยายการลงทุนได้อีกครั้ง
ทั้งนี้ ผลการดำเนินงานในงวดไตรมาส 2/64 มีกำไรสุทธิอยู่ที่ 20.74 ล้านบาท เพิ่มขึ้น 140.15% จากงวดเดียวกันปีก่อนที่มีผลขาดทุนเท่ากับ 51.65 ล้านบาท ขณะที่งวด 6 เดือนแรกของปี 2564 มีกำไรสุทธิอยู่ที่ 0.65 ล้านบาท เพิ่มขึ้น 100% จากงวดเดียวกันปีก่อนมีผลขาดทุนเท่ากับ 102.16 ล้านบาท
ปัจจัยที่สนับสนุนให้กำไรมีทิศทางที่ดีขึ้น เนื่องจากการบริษัทฯ มีกำไรพิเศษ รวมถึงการควบคุมต้นทุนสินค้าที่มีประสิทธิภาพ และระบบการควบคุมงบประมาณที่ดี ส่งผลให้เกิดต้นทุนต่อหน่วยลดลง ขณะที่การปรับปรุงโครงสร้างองค์กรสามารถควบคุมค่าใช้จ่าย และการบริหารให้มีความเหมาะสม และมีประสิทธิภาพมากขึ้น
“การดำเนินธุรกิจในครึ่งแรกของปี 64 มีการฟื้นตัวอย่างชัดเจน และสามารถมีกำไรเติบโตจากงวดเดียวกันปีก่อน แม้จะต้องเผชิญกับสถานการณ์การแพร่ระบาดของโรคโควิด-19 เนื่องจากภายหลังจากการปรับโครงสร้างองค์กร ทำให้บริษัทฯมีความสามารถในการควบคุมต้นทุนการผลิต และต้นทุนค่าใช้จ่ายได้เป็นอย่างดี รวมทั้งเริ่มรับรู้ผลกำไรจากการลงทุนของบริษัทร่วมและกิจการร่วมค้าที่มีแนวโน้มดีขึ้นต่อเนื่อง”